Sigfrid Aronus Forsius

Sigfrid Aronus Forsius (ka Sigfridus Aronius Forsius või Siegfried Aronus Forsius; umbes 1550 – 1624 Tammisaari) oli Helsingist pärit soome vaimulik,  astronoom, astroloog ja kirjamees.

Ta oli 5. märtsist 1591 Tallinna toomkooli õpetaja ja toomkiriku rootsi koguduse pastor, ning määrati riiginõukogu otsusega 5. septembril 1595 Narva koolmeistriks. Ta oli ka Karl Horni perekonna koduõpetajaks. Eestimaal tegutsedes õppis ära eesti keele.

Oli Uppsala Ülikooli astronoomiaprofessor, avaldas muuhulgas 1608 Rootsi esimese aastaraamatu (1623. aastaks oli ilmunud 23 almanahhi) ja 1613 (ilmus 1643) esimese Soomet käsitleva geoloogiaõpiku "Minerographia".

Aastal 1611 avaldas ta esimese joonistatud värvisüsteemi põhivärvustega punane, kollane, roheline ja sinine; visand kujutas kera.  

Tema järgi on nime saanud asteroidide vöö asteroid 3223 Forsius, mille avastas 1942. aastal Soome astronoom Yrjö Väisälä.

Viited

Kirjandus
Liivi Aarma: Per visibilia ad invisibilia! Nähtavalt nähtamatule, Horisont Nr.5, 1995, lk.55 (Siegfried Aron Forsiuse kirjeldused Tallinnast aastaist 1594-1596)
Liivi Aarma: Helsingist pärit pastorid Forsiused ja Forseliused Tallinnas 16. sajandi lõpul ja 17. sajandil  // Vana Tallinn. VII (XI). Tallinn : Estopol, 1997, lk. 36-54. - Bibliograafia lk. 50-53 (54 nim.). - Resümee saksa k. lk. 55-56 : Die aus Helsinki stammenden Pastoren Forsius und Forselius in Tallinn am Ende des 16. Jh. und im 17. Jh..
Terhi Kiiskinen: Sigfrid Aronus Forsius: Astronomer and Philosopher of Nature./ Europäische Studien zur Ideen- und Wissenschaftsgeschichte / European Studies in the History of Science and Ideas  Vol. 15, Peter Lang Publishing: 2007, ISBN 0820487864 / ISBN 0-8204-8786-4 / ISBN 9780820487861

Välislingid
 Arno Forsius: Sigfridus Aronus Forsius, Curriculum vitae

Rootsi luteriusu vaimulikud
Tallinna toomkiriku rootsi koguduse vaimulikud
Eestimaa vaimulikud
Soome inimesed
Eesti soomlased
Astroloogid
Astronoomid
Surnud 1624